Pyra on oma disaini pärinud "ilma kellade ja viledeta" mängurhiirelt Kova. Erinevalt viimasest on aga Pyra palju paindlikumalt seadistatav - sellega on kaasas täisfunktsionaalne draiver koos makrode, profiilide ja kõige muu sinna juurde kuuluvaga. Seadistusvõimaluste rohkusest hoolimata on Pyra võrreldes Kova ning Razeri juhtmevaba hiire Mambaga märksa pisem, olles niiviisi sobilik näiteks sülearvutiga mängijaile.